Die Volksparty vir Vryheid en Demokrasie (Nederlands: Volkspartij voor Vrijheid en Democratie, VVD) is 'n Nederlandse regs-liberale politieke party, wat in 1948 gestig is. Die politieke leier is Mark Rutte. Die verkiesings van die nuwe Tweede Kamer op 17 Maart 2021 is deur die Volksparty vir Vryheid en Demokrasie gewen. Die party het 34 setels behaal (+1). Van 14 Oktober 2010 tot 5 November 2012 het die VVD met die Christen-Demokratiese Appèl (CDA) die Rutte I-kabinet gevorm. Mark Rutte was hierde kabinet se Eerste Minister. Die kabinet was 'n minderheidskabinet, wat gesteun is deur die Party vir die Vryheid (PVV) van Geert Wilders. Van 5 November 2012 tot 26 Oktober 2017 het die VVD met die Party van die Arbeid (PvdA) die Rutte II-kabinet gevorm. Van 26 Oktober 2017 tot 10 Januarie 2022 het die VVD met die CDA-party, die D66-party en die ChristenUnie-party die Rutte III-kabinet gevorm. Sedert 10 Januarie 2022 vorm die VVD met dieselfde partye die Rutte IV-kabinet. Volkspartij voor Vrijheid en Democratie (VVD), Parlement.com Amptelike webwerf Hierdie artikel is ’n saadjie.